עליזה אביב

עליזה אביב בלום (נולדה ב-23 בפברואר 1952) היא זמרת ושחקנית ישראלית.<ref></ref>

== ביוגרפיה ==
עליזה אביב בלום נולדה בתל אביב כעליזה בוחבוט (בר עוז) לאם ילידת סלוניקי שביוון, ולאב יליד ירושלים. היא למדה בבית הספר "אהבת ציון" בתל אביב, ב"תחכמוני" בת ים, ובעירוני א' (חשמונאים) בת ים.<ref name=":0"></ref>

עליזה אביב התגייסה לצה"ל בשנת 1971, הצטרפה לצוות ההווי חיל האוויר, והייתה סולנית הצוות בתוכנית "שבר ענן". במהלך שירותה הצבאי, בשנת 1971 התחתנה עם מוצי אביב, סולנה של להקת פיקוד הצפון שהתפרסם בשיר "מלכות החרמון". בין השנים 1973–1974 גרה עליזה עם מוצי בבריסל, ולאחר הולדת בתם, דין דין אביב בשנת 1974, הם חזרו לארץ. ב-1984 נולד בנה השני. עליזה ומוצי התגרשו בשנת 1994.

אביב נשואה בשנית לשמואל בלום, טייס חיל האוויר, ומתגוררת בצור יצחק.

היא ממשיכה להופיע על במות ומתארחת במופעי הנשים של בתה דין דין אביב.

== דרכה האמנותית ==
אביב הופיעה מגיל צעיר על במות כרקדנית בלט, ובנעוריה שרה כאורחת בהופעות של אחיה שמוליק בר עוז, שייסד בשנות הששים את להקת הקצב "הנסיכים".

בשנת 1972 הקימה ביחד עם בעלה מוצי אביב את "צמד אביב", שהופיע ברחבי הארץ והעולם עם גרסאות כיסוי לשירי פולקלור עולמיים. באותה השנה הצטרפה עליזה לצוות המחזמר "אל תקרא לי שחור", השתתפה במחזמר "הרוטשילדים" והצטרפה לגלגולה השני של להקת פיקוד דיזינגוף. במקביל, השתתפה במספר הצגות ילדים, ביניהם "מלך האלמוגים" בתיאטרון אורנה פורת.<ref name=":0" /> בין השנים 1973–1974 הופיע "צמד אביב" בבריסל, ולאחר הולדת בתה דין דין ב-1974 שבה עליזה לישראל.

בשנת 1975 הצטרפה אביב ללהקת השגרירים של האחים יעקב ויצחק אליעזרוב כסולנית, והופיעה איתה עד לשנת 1980. בשנת 1978 אביב השתתפה עם הלהקה בפסטיבל הזמר והפזמון 1978 עם הלהיט "אילני" שזכה במקום התשיעי אך זכה להצלחה רבה.

בדצמבר 1980 הופיעו עליזה, מוצי ובתם דין דין בשירוויזיון מספר 2 עם השיר "מבולבלי", שזכה במקום השני ולהצלחה, והשלושה יצאו למסע הופעות ברחבי הארץ.

בשנת 1981 הקימה עליזה את "להקת אביב", ובשנת 1989 השתתפה אביב עם הלהקה בקדם-אירוויזיון 1989 עם השיר "שלום על ארץ" שזכה במקום ה-11.<ref name=":0" />

אביב מרבה לשיר שירים ביוונית ובלאדינו, שמתקשרים לרקע היווני-סלוניקאי שלה.<ref></ref> בשנות ה-90 הצטרפה לחיים רומנו למופע שירי עם יווניים בשם "בית רומנו". כמו כן, הופיעה עם התזמורת האנדלוסית והתארחה בערב הופעות מוזיקת עולם רבגונית.

בסוף שנות ה-90 הקימה עליזה צמד עם בתה, דין דין שנשא את השם "עלידין" ובשנת 2000 הצמד הוציא אלבום בהפקת משה דעבול. עידן רייכל שימש כקלידן של הצמד, ואחד השירים שבוצעו במופע המשותף היה "אם תלך" שלימים הפך ללהיטה הגדול של דין דין אביב במסגרת "הפרויקט של עידן רייכל".<ref name=":0" />

עליזה אביב השתתפה כשחקנית במספר סרטים ישראלים ביניהם בין השאר "ז'אקו והיצאניות".

בשנים האחרונות יצרו עליזה ודין ודין גרסה מחודשת של "עלידין", והן מופיעות ברחבי הארץ לנשים בלבד.

== מופעים ==
עליזה אביב מופיעה בכל רחבי הארץ, והיא משלבת בשירתה ריקוד ותנועה. בין מופעיה:
* "סיפור אהבה יווני" עם שמעון פרנס<ref></ref>
* "הסלוניקאים" עם שמוליק בר עוז וחיים רומנו
* "דם חיים ואהבה" עם אורנה גאון
* "עלידין" מופעים לנשים בלבד, בשיתוף עם דין דין אביב

== קישורים חיצוניים ==
* 
* [https://dudipedia.wordpress.com/2016/10/05/שרה-את-חייה-סיפורה-של-עליזה-אביב-כותב-ו/ סיפורה של עליזה אביב], מאת דודי פטימר
* [https://shironet.mako.co.il/artist?type=biography&lang=1&prfid=2332 עליזה אביב], בשירונט
* [https://103fm.maariv.co.il/tags/tag.aspx?gntVQ=EFJG פינת השיר היווני עם עליזה אביב], 103fm
* [https://www.youtube.com/watch?v=XXBP_SAu2RU עליזה אביב בקדם אירוויזיון עם השים "שלום על ארץ"], יוטיוב

== הערות שוליים ==

קטגוריה:זמרות השרות בעברית
קטגוריה:זמרות ישראליות
קטגוריה:זמרים ישראלים
קטגוריה:בוגרי בית הספר תחכמוני (בת ים)
קטגוריה:בוגרות תיכון חשמונאים (בת ים)
קטגוריה:בוגרי תיכון חשמונאים (בת ים)
קטגוריה:משתתפות פסטיבל הזמר והפזמון
קטגוריה:משתתפות פסטיבל הזמר החסידי
קטגוריה:מתמודדות קדם-האירוויזיון
קטגוריה:זמרים השרים בעברית
קטגוריה:חברי צוות הווי חיל האוויר
קטגוריה:מתמודדי קדם-האירוויזיון
קטגוריה:שחקניות ישראליות
קטגוריה:שחקנים ישראלים
קטגוריה:ישראליות שנולדו ב-1952
קטגוריה:ישראלים שנולדו ב-1952